Nizami Gəncəvinin heykəli (Pekin)

Nizami Gəncəvinin heykəli () — Çinin paytaxtı Pekin şəhərində, Çaoyan parkında görkəmli şair, Azərbaycan poeziyasının klassiki Nizami Gəncəvinin abidəsi. Abidənin müəllifi məşhur Çin rəssamı Yuan Sikundur.
 Tarixi 
Abidə Çin Xalq Respublikası ilə Azərbaycan arasında diplomatik münasibətlərin qurulmasının 20-ci ildönümü münasibətilə Azərbaycan tərəfinin dəvətinə cavab olaraq Yuan Sikun tərəfindən yaradılmışdır.

Abidənin təntənəli açılış mərasimi 2012-ci il dekabrın 6-da səhər saatlarında baş tutub. Tədbirdə Azərbaycanın ÇXR-dəki səfiri Lətif Qəndilov, ÇXR Xarici İşlər Nazirliyinin Avropa və Mərkəzi Asiya Departamentinin müşaviri Su Fanqqiu, ÇXR Dövlət Şurasının Mədəniyyət Təşkilatları Komitəsinin baş katibi iştirak edib. Pekin Cintay İncəsənət Muzeyinin direktoru və heykəltəraşlıq müəllifi Yuan Sikun, Çin Mərkəzi Universitetinin professoru Hu Zhenhua və hər iki ölkənin müxtəlif ictimai sahələrinin nümayəndələri də həmçinin mərasimdə iştirak edirdilər.

Abidənin açılış mərasimində Azərbaycanın Çindəki səfiri Lətif Qəndilov çıxış edib. O, tədbir iştirakçılarına şair və mütəfəkkir Nizami Gəncəvinin uğurlarından danışıb. O, çıxış edərək qeyd edib ki, şairin büstünün tamamlanması iki ölkə arasında diplomatik münasibətlərin qurulmasının 20 illiyi şərəfinə hədiyyədir.
 Abidənin təsviri 
Abidə şairin büstüdür, o başında çalması ilə təsvir edilib. Postamentin üzərində çin və ingilis dillərində şairin adı, doğum və ölüm illəri, həmçinin “Böyük Azərbaycan şairi, alimi və mütəfəkkiri” (, ) ifadəsi yazılmışdır. Aşağıda şairdən iki misra Azərbaycan və Çin dillərinə tərcüməsi verilmişdir:

 İstinadlar 

 Xarici keçidlər 

 Pekində Nizami Gəncəvinin abidəsi ucaldılıb 
 Pekində Azərbaycan şairi Nizami Gəncəvinin abidəsi ucaldılıb 

Kateqoriya:2012-ci ilin heykəlləri
Kateqoriya:Nizami Gəncəvinin heykəlləri